
CONSILIUL  JUDEŢEAN                                                                                                    
                                                                               H O T Ă R Â R E
privind instituirea unor impozite şi taxe locale pentru anul fiscal 2012
    Consiliul Judeţean Bistriţa-Năsăud,


    Având în vedere:
· expunerea de motive nr. 6987 din 22.11.2011 a Preşedintelui Consiliului Judeţean Bistriţa-Năsăud;
· raportul nr. 6987/1 din 22.11.2011 al Direcţiei Economice;
· prevederile art. 27 din Legea nr. 273/2006 privind finanţele publice locale;
· prevederile titlului IX din Legea nr. 571/2003 privind aprobarea Codului fiscal, 
      modificată prin Legea nr. 343/2006;
· prevederile Hotărârii Guvernului nr. 1861/2006 pentru modificarea şi completarea   

      Normelor metodologice de aplicare a Legii nr. 571/2003 privind Codul fiscal,  

      aprobate prin Hotărârea Guvernului nr. 44/2004;
· prevederile Hotărârii Guvernului nr. 956/24.09.2009 privind nivelurile pentru valorile impozabile, impozitele şi taxele locale şi alte taxe asimilate acestora, precum şi amenzile  aplicabile începând cu anul fiscal 2010;
· prevederile art. 6 din Legea nr. 52/2003 privind transparenţa decizională în administraţia publică;
· raportul nr. 6987/2/2012 al Comisiei economice.
     In temeiul prevederilor art. 91 şi art. 97 din Legea nr. 215/2001 privind administraţia publică locală, republicată, cu modificările şi completările ulterioare,
H O T Ă R Ă Ş T E :
Art.1.  Se stabilesc impozite şi taxe locale pentru anul fiscal 2012, potrivit Anexei care face parte integrantă din prezenta hotărâre.
Art.2. Scutirile de la plata impozitelor şi taxelor prevăzute în prezenta hotărâre, precum şi modul de încasare a acestora sunt cele stabilite prin lege.
Art.3. Urmărirea şi evidenţa serviciilor pentru care se percep impozite şi taxe locale, se va face de către fiecare compartiment de specialitate din cadrul aparatului propriu al Consiliului Judeţean, precum şi de instituţiile din subordine care efectuează aceste servicii.
Art.4. Cu ducerea la îndeplinire a prevederilor prezentei hotărâri se încredinţează Direcţia Economică, Compartimentul Urbanism Amenajare Teritoriu şi Serviciul Administrare Drumuri Judeţene Lucrări Publice din cadrul Consiliului Judeţean Bistriţa-Năsăud.
                                                   P R E Ş E D I N T E,
                                                     Liviu-Mihai Rusu

